University: Universitat Oberta de Catalunya (UOC)
Nom de l'empresa i de la universitat: CastInfo i UOC
El projecte consisteix en evaluar la seguretat informàtica dintre de plataformes d'smart city.
A més, també caldrà desenvolupar un mòdul per millorar la seguretat en alguna de les capes de la smart city de Barcelona.
Un Doctorat Industrial té un format que encaixa en la manera en la que jo vull fer recerca.
La combinació de projectes reals d'empresa amb l'educació universitària és l'aspecte més atractiu d'aquest format.
A més, el fet de formar part ja d'una estructura empresarial dóna una millor prespectiva professional en acabar el doctorat.
La manera de plantejar el projecte era molt atractiva ja que combinava la seguretat informàtica, que és un àrea de la enginyeria informàtica que sempre m'ha interessat, amb el desenvolupament de la ciutat de Barcelona y de les tecnologies d'smart city.
Formar part d'un doctorat industrial és més semblant a una feina convencional que no pas a ser estudiant, tant pel que fa a la disciplina horària com al tipus de treball.
En acabar el doctorat industrial, la primera prioritat és de finalitzar la tesi en el temps fixat.
Un cop realitzada aquesta prioritat, m'agradaria també haver contribuït en un projecte que hagi millorat la meva ciutat.
Com a reptes personals voldria haver adquirit coneixement en les àrees de la seguretat informàtica i de l'smart city.
I com a objectiu important m'agradaria poder tenir la capacitat de continuar tant en el món empresarial com en l'universitari.
Bàsicament passo els dies a la universitat, on hem dedico a llegir papers i formar-me per trobar forats de seguretat i altres problemes en la infraestructura ja desplegada de l'smart city de Barcelona.
De tant en quant també vaig a les oficines de l'Institut Municipal d'Informàtica on faig reunions amb els responsable d'informàtica dels que obtinc informació de la xarxa i amb els qui estudiem mesures que millorarien els seus sistemes.
L'avantatge principal és formar part ja del món empresarial.
Per tant, el projecte ja és real i a més crec que dóna moltes oportunitats professionals una vegada acabat el doctorat.
8) Per què creus que et serà útil realitzar els programes formatius en competències específiques relacionades amb el lideratge, la transferència de resultats de recerca i el desenvolupament de noves empreses entre altres?
He realitzat varies assignatures de la UOC tant per formar-me com a investigador com per millorar el meu perfil en seguretat informàtica.
Totes aquestes assignatures han estat molt útils i sense elles crec que seria difícil escriure papers d'una manera professional i treballar en la seguretat informàtica en aquest nivell.
A més crec important la formació continua per poder aportar coneixement tant en el món universitari com en l'empresarial.
En aquests moments estic concentrat en acabar el doctorat sense preocupar-me especialment en el en què passarà després del doctorat.
De tota manera, veig el meu futur professional lligat a l'empresa privada.
De fet, espero ser prou útil en l'empresa que m'ha donat l'oportunitat de fer el doctorat industrial i continuar treballant-hi un cop finalitzat aquest programa.
Per a un estudiant que té clar que vol fer el doctorat crec que un Doctorat Industrial és la millor opció de les que hi ha actualment.
En aquest programa es té l'oportunitat de treballar en projectes reals necessaris pel món empresarial.
Per tant, a part d'obtenir el reconeixement acadèmic que aporta la realització d'un doctorat, també s'obté l'experiència necessària per millorar el curriculum professional.